
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 335 (1) 

Προαγωγή Αστυνομικού Σταθμού Βαρθολομιού Ηλείας σε 
Αστυνομικό Τμήμα. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. α' και β' του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως αντικαταστάθηκε με το άρθρο 1 παρ. 
1 τουΝ. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα», το οποίο προστέ¬ 
θηκε με το άρθρο 27 του Ν. 2081/1992 (Α 154). 

3. Τις διατάξεις του Π.Δ. 82/1993 «Περιορισμός συναρ- 
μόδιότητας κατά την έκδοση κανονιστικών διατάξεων και 
αποφάσεων σε θέματα αρμοδιότητας των Υπουργείων 
Προεδρίας της Κυβερνήσεως και Δημόσιας Τάξης» (Α' 
36). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 758.000 δρχ. περίπου για το έτος 
1994 και 2.580.000 δρχ. περίπου για το έτος 1995 και κα¬ 
θένα από τα επόμενα έτη. Οι δαπάνες του έτους 1994 και 
1995, καίτοι δεν έχουν προβλεφθεί, λόγω του χαμηλού 
ύψους τους θα καλυφθούν από τις υπάρχουσες σχετικές 


πιστώσεις των εκτελούμενων προϋπολογισμών Ε.Δ. 43- 
210 της Ελληνικής Αστυνομίας. Οι δαπάνες του έτους 
1996 και των επομένων ετών θα προβλέπονται και θα κα¬ 
λύπτονται από τις αντίστοιχες πιστώσεις των κατ' έτος 
■) προϋπολογισμών εξόδων Ε.Φ. 43-210 «Ελληνική Αστυνο¬ 
μία». 

5. Την υπ' αριθμ. 593/1994 γνωμοδότηση του Συμβου- 

2 λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Αρθρο 1. 

3 Ο Αστυνομικός Σταθμός Βαρθολομιού του Αστυνομικού 
Τμήματος Γαστούνης Ηλείας, προάγεται σε Αστυνομικό 
Τμήμα Βαρθολομιού και υπάγεται διοικητικά στην Αστυνο¬ 
μική Διεύθυνση Ηλείας. 

Αρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 336 (2) 

Μεταβίβαση αρμοδιοτήτων τροποποιήσεων εγκεκριμένου 
σχεδίου πόλεως και πολεοδομικών εφαρμογών στο 
Δήμο Περιστεριού (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «περί οικιστικών περιοχών» (Α' 169). 

2. Τις διατάξεις των άρθρων 33 και 34 του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33). 

3. Τις διατάξεις του άρθρου 9 του Π. Δ/τος 437/1985 
«Καθορισμός και ανακατανομή των Υπουργείων» (Α' 157). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

6. Τη σχετική πρόταση του Δήμου Περιστεριού που δια¬ 
τυπώθηκε στην 629/1991 γνωμοδότηση του Δημοτικού 
Συμβουλίου και το γεγονός ότι όπως διαπιστώνεται από το 
27147/1993 έγγραφο του Δήμου υπάρχει δυνατότητα ορ¬ 
γάνωσης στο Δήμο Περιστεριού κατάλληλης τεχνικής 
υπηρεσίας. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικΛι προϋπολογι¬ 
σμού και του Δήμου Περιστεριού. 

8. Την 213/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Αρθρο 1 

1. Στο Δήμο Περιστεριού μεταβιβάζονται οι ακόλουθες 
αρμοδιότητες οι οποίες ασκούνται από το Δημοτικό Συμ¬ 
βούλιο αυτού: 

α) Η τροποποίηση του εγκεκριμένου σχεδίου πόλεως 
του Δήμου Περιστεριού. Η τροποποίηση αυτή ενεργείται 
σύμφωνα με την ισχύουσα νομοθεσία η οποία εφαρμόζε¬ 
ται ανάλογα. 

,β) Η κατά το άρθρο 8 του Ν. Δ/τος της 17.7.1923, όπως 
ισχύει, αναστολή έκδοσης οικονομικών αδειών και εκτέλε¬ 
σης οικοδομικών εργασιών. 

γ) Η επιβολή ή τροποποίηση προκηπίου χωρίς μείωση 
του πλάτους του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του Γ ενικού Πολεοδομικού 
Σχεδίου (Γ.Π.Σ.) σύμφωνα με τον Ν. 1337/1983 (Α' 33) ή 
να μειώνει τη συνολική επιφάνεια των κοινοχρήστων και 
κοινωφελών χώρων στην ίδια πολεοδομική ενότητα και 
στο σύνολό της πόλης. 

Αρθρο 2 

1. Από τις αρμοδιότητες που μεταβιβάζονται με την 
παρ. 1 του άρθρου 1 του παρόντος στο Δήμο Περιστεριού 
εξαιρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθρου εξοπλισμού. 

β) Η έγκριση τροποποιήσεων σχεδίων πόλεων για τον 
καθορισμό χώρων ανέγερσης κτιρίων υπερτοπικής σημα¬ 
σίας, όπως κτιρίων πανεπιστημιακών ιδρυμάτων, ΤΕΙ, πε¬ 
ριφερειακών ή νομαρχιακών νοσοκομείων (άρθρο 8 Ν. 
1397/1983) (Α' 143), κτιρίων πρεσβειών, υπηρεσιών 
Υπουργείων και Νομικών Προσώπων Δημοσίου Δικαίου. 

γ) Τροποποιήσεις εγκεκριμένων σχεδίων πόλεων για τις 
οποίες έχει γνωμοδοτήσει μέχρι τη δημοσίευση του παρό¬ 
ντος προεδρικού διατάγματος το αρμόδιο κατά τις κείμε¬ 
νες διατάξεις Συμβούλιο Χωροταξίας Οικισμού και Περι¬ 
βάλλοντος. 

δ) Η τροποποίηση εγκεκριμένου ρυμοτομικού σχεδίου 
εκατέρωθεν των αξόνων του βασικού οδικού δικτύου, 


όπως αυτό καθορίζεται στην 65556/5073/9.10.1990 
απόφαση του Υπουργού Περιβάλλοντος, Χωροταξίας και 
Δημοσίων Εργων (Δ' 561) και εκατέρωθεν των οδών που 
χαρακτηρίζονται στους χάρτες που συνοδεύουν το Γενικό 
Πολεοδομικό Σχέδιο (Γ.Π.Σ.) ως ελεύθερες και ταχείες 
λεωφόροι και ως αρτηρίες. 

Αρθρο 3 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου, Χωροταξίας Οικισμού και Περιβάλλοντος του 
νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία το Δημοτικό 
Συμβούλιο μπορεί να εγκρίνει ή να απορρίπτει την τροπο¬ 
ποίηση του σχεδίου και χωρίς τη γνωμοδότηση του Συμ¬ 
βουλίου Χωροταξίας. 

3. Οι διατάξεις του άρθρου 163 του δημοτικού και κοι¬ 
νοτικού κώδικα (Π.Δ. 323/1989 Α' 140) έχουν εφαρμογή 
και για τις αποφάσεις της παρ. 1 του άρθρου 1 του παρό¬ 
ντος. 

Άρθρο 4 

1. Στον ίδιο Δήμο μεταβιβάζεται και για την περιφέρειά 
του, η άσκηση όλων των αρμοδιοτήτων της πολεοδομικής 
υπηρεσίας του Υπουργείου Περιβάλλοντος, Χωροταξίας 
και Δημοσίων Έργων που αναφέρεται στο άρθρο 27 παρ. 

1 του Ν. 1577/1985 «Γενικός Οικοδομικός Κανονισμός» 
(Α' 210) και στο άρθρο 2 του Π. Δ/τος της 8.7.1993 «Τρό¬ 
πος έκδοσης οικοδομικών αδειών και έλεγχος των ανεγει- 
ρομένων οικοδομών» (Δ' 795) και ειδικότερα: 

α) Έκδοσης οικοδομικών αδειών (άρθρο 22 του Ν 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τις διατάξεις των άρθρων 17 και 18 του Ν. 
1337/1983 και τις διατάξεις του από 5/12.7.1983 Π. Δ/ 
τος «Διαδικασία χαρακτηρισμού και κατεδάφιση νέων αυ¬ 
θαιρέτων κατασκευών και ρύθμιση συναφών θεμάτων (Δ' 
291) και των από 3/8.9.1983 Π. Δ/των «Τρόπος και διαδι¬ 
κασία εκτίμησης της αξίας των αυθαιρέτων κατασκευών 
και καθορισμός του ύψους των προστίμων αυτών» και 
«Προσδιορισμός της Ειδικής Εισφοράς Αυθαιρέτου και 
σχετικές διαδικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν. 947/1979 και ειδι¬ 
κότερα από την περίπτωση β της παραγρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες ασκούνται από την κατά τις οικείες διατάξεις αρμό¬ 
δια Πολεοδομική Υπηρεσία, εάν η κατά τα ανωτέρω δημο¬ 
τική Υπηρεσία παραλείψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέδα κατισχύει η πράξη της Πο- 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν’ απέχει από κάθε περαι¬ 
τέρω ενέργεια για τη συγκεκριμένη υπόθεση. 

Άρθρο 5 

1. Στον ίδιο Δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών δια την διάνοιξιν εθνικών οδών, αντικα- 
τάστασεως της παρ. 3 του άρθρου 6 του Ν. 5269/1931 
και ρύθμιση συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχύου- 
σες κάθε φορά διατάξεις. 

2. Ο ίδιος δήμος, προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Άρθρο 6 

1. Στον ίδιο Δήμο και για την περιφέρειά του μεταβιβά¬ 
ζονται επίσης όλες οι αρμοδιότητες σύνταξης εκθέσεων 
και αναθεώρησης αυτών στις περιπτώσεις επικίνδυνων οι¬ 
κοδομών, σύμφωνα με το από 13/22.4.1929 Π. Δ/γμα 
«Περί επικινδύνων οικοδομών» (Α' 153). Εξαιρούνται οι 
περιπτώσεις του άρθρου 7 του πιο πάνω διατάγματος για 
την κατάρτιση εκθέσεων επικινδύνως ετοιμόρροπων κα¬ 
τασκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για την σύνταξη έκθεσης, την αναθεώρησής της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π. Δ/τος. 

Άρθρο 7 

1. Οι αρμοδιότητες που μεταβιβάζονται στο δήμο Περι¬ 
στεριού με το παρόν διάταγμα ασκούνται από την τεχνική 
υπηρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται έχει όλες 
τις αρμοδιότητες που οι σχετικές κείμενες διατάξεις προ¬ 
βλέπουν για Προϊστάμενο «Γραφείου Νομομηχανικού» ή 
«Σχεδίου Πόλεως» ή «Πολεοδομικής Αρχής» και «Επιθεω- 
ρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 


Άρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του Δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του Δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτες στο 
Υπουργείο Περιβάλλοντος, Χωροταξίας και Δημοσίων 
Έργων στο νομάρχη και στον δήμαρχο ο οποίος είναι υπο¬ 
χρεωμένος να την ανακοινώσει στο δημοτικό συμβούλιο. 

Άρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Άρθρο 10 

1. Στο Δήμο Περιστεριού αποδίδεται ποσοστό 75% του 
προϊόντος της κρατήσεως που προβλέπεται από την παρ. 

3 του άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε¬ 
οδομική Υπηρεσία, κατ’ εφαρμογή της παρ. 2 του άρθρου 

4 του παρόντος, τα πρόστιμα δεν περιέρχονται στο Δήμο 
αλλά στο Δημόσιο. 

Άρθρο 11 

Η ισχύς του παρόντος διατάγματος αρχίζει δύο (2) μήνες 
μετά τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤ ΑΣ ΛΑΛΙΩΤΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 337 (3) 

Μεταβίβαση αρμοδιοτήτων τροποποιήσεων εγκεκριμένου 
σχεδίου πδλεως και πολεοδομικών εφαρμογών στο 
Δήμο Κερκυραίων (Ν. Κέρκυρας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις της παρ. 3 του άρθρου 61 του Ν. 947/ 
1979 «Περί οικιστικών περιοχών» (Α' 169). 

2. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 29Α του Ν. 1558/1985 
«Καθορισμός και ανακατανομή των Υπουργείων» (Α' 157). 

6. Τη σχετική πρόταση του Δήμου Κερκυραίων που δια¬ 
τυπώθηκε στην 132/πρακτ. 15/1993 απόφαση του Δημο¬ 
τικού Συμβουλίου και το γεγονός ότι όπως διαπιστώνεται 
με την απόφαση αυτή υπάρχει δυνατότητα οργάνωσης στο 
Δήμο Κερκυραίων κατάλληλης τεχνικής υπηρεσίας καθώς 
επίσης και από τα 8141/12.7.1993 και 11749/ 
31.12.1993 έγγραφα του ίδιου Δήμου. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού και του Δήμου Κερκυραίων. 

8. Την 210/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1. Στο Δήμο Κερκυραίων μεταβιβάζονται οι ακόλουθες 
αρμοδιότητες οι οποίες ασκούνται από το Δημοτικό Συμ¬ 
βούλιο αυτού: 

α) Η τροποποίηση του εγκεκριμένου σχεδίου πόλεως 
του Δήμου Κερκυραίων. Η τροποποίηση αυτή ενεργείται 
σύμφωνα με την ισχύουσα νομοθεσία η οποία εφαρμόζε¬ 
ται ανάλογα. 

β) Η κατά το άρθρο 8 του Ν.Δ/τος της 17.7.1923, όπως 
ισχύει, αναστολή έκδοσης οικοδομικών αδειών και εκτέ¬ 
λεσης οικοδομικών εργασιών. 

γ) Η επιλογή ή τροποποίηση προκηπίου χωρίς μείωση 
του πλάτους του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του Γ ενικού Πολεοδομικού 
Σχεδίου (Γ.Π.Σ.) σύμφωνα με τον Ν. 1337/1983 (Α' 33) ή 
να μειώνει τη συνολική επιφάνεια των κοινοχρήστων και 
κοινωφελών χώρων στην ίδια πολεοδομική ενότητα και 
στο σύνολο της πόλης. 

3. Με τις τροποποιήσεις των προηγουμένων παραγρά¬ 
φων, δεν επιτρέπεται να μεταβάλλονται οι χρήσεις εκατέ¬ 
ρωθεν των ελευθέρων και ταχειών λεωφόρων και αρτη¬ 
ριών, όπως αυτές καθορίζονται στο Γ ενικό Πολεοδομικό 
Σχέδιο (Γ.Π.Σ.) του Δήμου Κερκυραίων, το οποίο έχει 
εγκριθεί με την υπ’ αριθμ. 78140/3271/12.11.1986 από¬ 
φαση του Υπουργού Περιβάλλοντος, Χωροταξίας και Δη¬ 
μοσίων Έργων (Δ' 1313/1987). 

Άρθρο 2 

Από τις αρμοδιότητες που μεταβιβάζονται με την παρ. 1 


του άρθρου 1 του παρόντος στο Δήμο Κερκυραίων, εξαι¬ 
ρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων (άρθρο 8 Ν. 1397/ 
1983Α' 143), κτιρίων πρεσβειών, υπηρεσιών Υπουργείων 
και Νομικών Προσώπων Δημοσίου Δικαίου. 

γ) Τροποποιήσεις εγκεκριμένων σχεδίων πόλεων για τις 
οποίες έχει γνωμοδοτήσει μέχρι τη δημοσίευση του παρό¬ 
ντος προεδρικού διατάγματος το αρμόδιο κατά τις κείμε¬ 
νες διατάξεις Συμβούλιο Χωροταξίας, Οικισμού και Περι¬ 
βάλλοντος. 

Άρθρο 3 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας, Οικισμού και Περιβάλλοντος του 
Νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημο¬ 
τικό Συμβούλιο μπορεί να εγκρίνει ή να απορρίπτει την 
τροποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 

παραπάνω πράξη του Δημοτικού Συμβουλίου κοινο- 
ίται στον αρμόδιο Νομάρχη. 

3. Οι διατάξεις του άρθρου 163 του δημοτικού και κοι¬ 
νοτικού κώδικα (Π.Δ. 323/1989 (Α' 146)) έχουν εφαρμογή 
και για τις αποφάσεις της παρ. 1 του άρθρου 1 του παρό¬ 
ντος. 

Άρθρο 4 

1. Στον ίδιο Δήμο μεταβιβάζεται και για την περιφέρειά 
του, η άσκηση όλων των αρμοδιοτήτων της πολεοδομικής 
υπηρεσίας του Υπουργείου Περιβάλλοντος, Χωροταξίας 
και Δημοσίων Έργων που αναφέρεται στο άρθρο 27 παρ. 

1 του Ν. 1577/1985 «Γενικός Οικοδομικός Κανονισμός» 
(Α' 210) και στο άρθρο 2 του Π.Δ/τος της 8.7.1993 «Τρό¬ 
πος έκδοσης οικοδομικών αδειών και έλεγχος των ανεγει- 
ρομένων οικοδομών» (Δ' 795) και ειδικότερα: 

α) Έκδοσης οικοδομικών αδειών (άρθρο 22 του Ν 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τα άρθρα 17 και 18 του Ν. 1337/1983 και τις 
διατάξεις του από 5/7/12.7.1983 Π.Δ/τος «Διαδικασία 
χαρακτηρισμού και κατεδάφιση νέων αυθαιρέτων κατα¬ 
σκευών και ρύθμιση συναφών θεμάτων» (Δ' 291) και των 
από 3/8.9.1983 Π.Δ/των «Τρόπος και διαδικασία εκτίμη¬ 
σης της αξίας των αυθαιρέτων κατασκευών και καθορι¬ 
σμός τους ύψους των προστίμων αυτών» και «Προσδιορι¬ 
σμός της Ειδικής Εισφοράς Αυθαιρέτου και σχετικές δια- 

δικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν. 947/1979 και ειδι¬ 
κότερα από την περίπτωση β της παραγράφου 1. 

δ) Εφαρμογής της διαδικασίας διατήρησης ή κατεδάφι¬ 
σης κτιομάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες ασκούνται και από την κατά τις οικείες διατάξεις αρ¬ 
μόδια Πολεοδομική Υπηρεσία, εάν η κατά τα ανωτέρω δη¬ 
μοτική Υπηρεσία παραλείψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο- 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν’ απέχει από κάθε περαι¬ 
τέρω ενέργεια για τη συγκεκριμένη υπόθεση. 

Αρθρο 5 

1. Στον ίδιο δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών δια τη διάνοιξιν εθνικών οδών, αντικα- 
ταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α' 214). 

Στις περιπτώσεις ενστάσεως για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχύου- 
σες κάθε φορά διατάξεις. 

2. Ο ίδιος δήμος, προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Αρθρο 6 

1. Στον ίδιο δήμο και στην περιφέρειά του μεταβιβάζο¬ 
νται επίσης όλες οι αρμοδιότητες σύνταξης εκθέσεων και 
αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π.Δ/γμα «Περί 
επικινδύνων οικοδομών» (Α' 153). Εξαιρούνται οι περιπτώ¬ 
σεις του άρθρου 7 του πιο πάνω διατάγματος για την κα¬ 
τάρτιση εκθέσεων επικινδύνως ετοιμορρόπων κατα¬ 
σκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για την σύνταξη έκθεσης, με την αναθεώρησή της, 
την υποβολή και κρίση ενστάσεων, σύμφωνα με την παρ. 1 
του παρόντος άρθρου, εφαρμόζονται ανάλογα οι διατάξεις 
του από 13/22.4.1929 Π.Δ/τος. 

Αρθρο 7 

1. Οι αρμοδιότητες που μεταβιβάζονται στο δήμο Κερ- 


κυραίων με το παρόν διάταγμα ασκούνται από την τεχνική 
υπηρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες, που μεταβιβάζονται, έχει 
όλες τις αρμοδιότητες που οι σχετικές κείμενες διατάξεις 
προβλέπουν για Προϊστάμενο «Γραφείο Νομομηχανικού» 
ή «Σχεδίου Πόλεως» ή «Πολεοδομικής Αρχής» και «Επιθε- 
ωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Αρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων στο Νομάρχη και στον Δήμαρχο ο οποίος ε ι ναι 
υποχρεωμένος να την ανακοινώσει στο δημοτικό συμβού¬ 
λιο. 

Αρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια Υπηρεσία, με 
την διαδικασία που ισχύει μέχρι την ημέρα έναρξης ισχύος 
του παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Αρθρο 10 

1. Στο Δήμο Κερκυραίων αποδίδεται ποσοστό 75% του 
προϊόντος της κρατήσεως που προβλέπεται από την παρ. 

3 του άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε¬ 
οδομική Υπηρεσία, κατ’ εφαρμογή της παρ. 2 του άρθρου 

4 του παρόντος, τα πρόστιμα δεν περιέρχονται στο Δήμο 
αλλά στο Δημόσιο. 

Αρθρο 11 

Η ισχύς του παρόντος διατάγματος αρχίζει δύο (2) μήνες 
μετά τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΓΊΕΡΙΒ., ΧΩΡ. & ΔΗΜ. ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤ ΑΣ ΛΑΛΙΩΤΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 338 (4) 

Μεταβίβαση αρμοδιοτήτων τροποποιήσεων εγκεκριμένου 

σχεδίου πόλεως και πολεοδομικών εφαρμογών στο 

Δήμο Κω (Ν. Δωδεκανήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «Περί οικιστικών περιοχών» (Α' 169). 

2. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/ 
1992. 

5. Τις διατάξεις του άρθρου 9 του Π.Δ/τος 437/1985 
«Καθορισμός και ανακατανομή των Υπουργείων» (Α' 157). 

6. Τη σχετική πρόταση του Δήμου Κω που διατυπώθηκε 
στην 196/1990 γνωμοδότηση του Δημοτικού Συμβουλίου 
και το γεγονός ότι όπως διαπιστώνεται με την απόφαση 
αυτή υπάρχει και λειτουργεί στο Δήμο Κω κατάλληλη τε¬ 
χνική υπηρεσία και την 253/1993 γνωμοδότηση του ίδιου 
Δημοτικού Συμβουλίου. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού και του Δήμου Κω. 

8. Τις 476/1991 και 226/1994 γνωμοδοτήσεις του 
Συμβουλίου της Επικράτειας με πρόταση των Υπουργών 
Εσωτερικών και Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Αρθρο 1 

1. Στο Δήμο Κω μεταβιβάζονται οι ακόλουθες αρμοδιό¬ 
τητες οι οποίες ασκούνται από το Δημοτικό Συμβούλιο αυ¬ 
τού: 

α) Η τροποποίηση του εγκεκριμένου σχεδίου πόλεως 
του Δήμου Κω. Η τροποποίηση αυτή ενεργείται σύμφωνα 
με την ισχύουσα νομοθεσία η οποία εφαρμόζεται ανά¬ 
λογα. 

β) Η κατά το άρθρο 8 του Ν.Δ/τος της 17.7.1923, όπως 
ισχύει, αναστολή έκδοσης οικοδομικών αδειών και εκτέ¬ 
λεσης οικοδομικών εργασιών. 

γ) Η επιβολή ή τροποποίηση προκηπίου χωρίς μείωση 
του πλάτους του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του Γ ενικού Πολεοδομικού 


Σχεδίου του οικισμού Κω του Δήμου Κω, όπως αυτό εγκρί- 
θηκε με την υπ’ αριθ. 56286/2328/31.7.1986 απόφαση 
του Υπουργού Περιβάλλοντος, Χωροταξίας και Δημοσίων 
Έργων (Δ' 911) ή να μειώνει τη συνολική επιφάνεια των 
κοινοχρήστων και κοινωφελών χώρων στην ίδια πολεοδο- 
μική ενότητα και στο σύνολο της πόλης ή το εύρος των 
οδών του βασικού οδικτού δικτύου της περιοχής. 

3. Με τις τροποποιήσεις των προηγουμένων παραγρά¬ 
φων, δεν επιτρέπεται να μεταβάλλονται οι χρήσεις εκατέ¬ 
ρωθεν των ελευθέρων και ταχειών λεωφόρων και αρτη¬ 
ριών, όπως αυτές καθορίζονται στο Γ ενικό Πολεοδομικό 
Σχέδιο του οικισμού Κω του Δήμου Κω, όπως αυτό εγκρί- 
θηκε με την 56286/2328/31.7.1986 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων (Δ' 911). 

Αρθρο 2 

Από τις αρμοδιότητες που μεταβιβάζονται με την παρ. 1 
του άρθρου 1 του παρόντος στο Δήμο Κω, εξαιρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθα¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων (άρθρο 8 Ν. 1397/ 

1983 Α' 143), κτιρίων πρεσβειών, υπηρεσιών Υπουργείων 
και Νομικών Προσώπων Δημοσίου Δικαίου. 

γ) Τροποποιήσεις εγκεκριμένων σχεδίων πόλεων για τις 
οποίες έχει γνωμοδοτήσει μέχρι τη δημοσίευση του παρό¬ 
ντος προεδρικού διατάγματος το αρμόδιο κατά τις κείμε¬ 
νες διατάξεις Συμβούλιο Χωροταξίας, Οικισμού και Περι¬ 
βάλλοντος. 

Αρθρο 3 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας, Οικισμού και Περιβάλλοντος του 
Νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημο¬ 
τικό Συμβούλιο μπορεί να εγκρίνει ή να απορρίπτει την 
τροποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 

Η παραπάνω πράξη του Δημοτικού Συμβουλίου κοινο¬ 
ποιείται στον αρμόδιο Νομάρχη. 

3. Οι διατάξεις του άρθρου 163 του νέου δημοτικού και 
κοινοτικού κώδικα (Π.Δ. 323/1989 (Α' 146)) έχουν εφαρ¬ 
μογή και για τις αποφάσεις της παρ. 1 του άρθρου 1 του 
παρόντος. 

Αρθρο 4 

1. Στον ίδιο Δήμο μεταβιβάζεται και για την περιφέρειά 
του, η άσκηση όλων των αρμοδιοτήτων της πολεοδομικής 
υπηρεσίας του Υπουργείου Περιβάλλοντος, Χωροταξίας 
και Δημοσίων Έργων που αναφέρονται στο άρθρο 27 παρ. 

1 του Ν. 1577/1985 «Γενικός Οικοδομικός Κανονισμός» 
(Α' 210) και στο άρθρο 2 του Π.Δ/τος της 8.7.1993 «Τρό¬ 
πος έκδοσης οικοδομικών αδειών και έλεγχος των ανεγει- 
ρομένων οικοδομών» (Δ' 795) και ειδικότερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τις διατάξεις των άρθρων 17 και 18 του Ν. 

1337/1983 και τις διατάξεις του από 5/7/12.7.1983 Π. Δ/ 
τος «Διαδικασία χαρακτηρισμού και κατεδάφιση νέων αυ¬ 
θαιρέτων κατασκευών και ρύθμιση συναφών θεμάτων (Δ' 
291) και των από 3/8.9.1983 Π. Δ/των «Τρόπος και διαδι¬ 
κασία εκτίμησης της αξίας των αυθαιρέτων κατασκευών 
και καθορισμός του ύψους των προστίμων αυτών» και 
«Προσδιορισμός της Ειδικής Εισφοράς Αυθαιρέτου και 
σχετικές διαδικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν. 947/1979. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες ασκούνται από την κατά τις οικείες διατάξεις αρμό¬ 
δια Πολεοδομική Υπηρεσία, εάν η κατά τα ανωτέρω δημο¬ 
τική Υπηρεσία παραλείψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο- 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν’ απέχει από κάθε περαι¬ 
τέρω ενέργεια για τη συγκεκριμένη υπόθεση. 

Αρθρο 5 

1. Στον ίδιο Δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών δια την διάνοιξιν εθνικών οδών, αντικα- 
ταστάσεως της παρ. 3 του άρθρου 6 του Ν. 5269/1931 
και ρύθμισης συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχύου- 
σες κάθε φορά διατάξεις. 

2. Ο ίδιος δήμος, προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Αρθρο 6 

1. Στον ίδιο Δήμο και στην περιφέρειά του μεταβιβάζο¬ 
νται επίσης όλες οι αρμοδιότητες σύνταξης εκθέσεων και 


αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π. Δ/γμα «Περί 
επικινδύνων οικοδομών» (Α' 153). Εξαιρούνται οι περιπτώ¬ 
σεις του άρθρου 7 του πιο πάνω διατάγματος για την κα¬ 
τάρτιση εκθέσεων επικινδύνως ετοιμορρόπων κατα¬ 
σκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για την σύνταξη έκθεσης, την αναθεώρησής της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π. Δ/τος. 

Αρθρο 7 

1. Οι αρμοδιότητες που μεταβιβάζονται στο δήμο Κώ με 
το παρόν διάταγμα ασκούνται από την τεχνική υπηρεσία 
του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται έχει όλες 
τις αρμοδιότητες που οι σχετικές κείμενες διατάξεις προ¬ 
βλέπουν για Προϊστάμενο «Γραφείου Νομομηχανικού» ή 
«Σχεδίου Πόλεως» ή «Πολεοδομικής Αρχής» και «Επιθεω- 
ρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Αρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του Δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του Δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων στο νομάρχη και στον δήμαρχο ο οποίος είναι υπο¬ 
χρεωμένος να την ανακοινώσει στο δημοτικό συμβούλιο. 

Αρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Αρθρο 10 

1. Στο Δήμο Κω αποδίδεται ποσοστό 75% του προϊό¬ 
ντος της κρατήσεως που προβλέπεται από την παρ. 3 του 
άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε- 
οδομική Υπηρεσία, κατ’ εφαρμογή της παρ. 2 του άρθρου 
4 του παρόντος, τα πρόστιμα δεν περιέρχονται στο Δήμο 
αλλά στο Δημόσιο. 

Άρθρο 11 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 


σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Οκτωβρίου 1994 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤ ΑΣ ΛΑΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



